**SENAT UNIVERSITAR**

**HOTĂRÂREA NR. 3**

**A SENATULUI UNIVERSITAR DIN DATA DE 08.02.2024**

În temeiul Legii Nr. 199/2023 – Legea Învățământului Superior şi a Cartei Universitare, Senatul U.M.F. „Carol Davila” din Bucureşti întrunit în data de 08.02.2024, hotărăşte:

**Art. 1.** Se aprobă propunerea de acordare a numelui Domnului Prof. Univ. Dr. Victor E. Velculescu *Institutului de Cercetare-Dezvoltare în Genomică*.

**Art. 2.** Se aprobă propunerea Doamnei Conf. Univ. Dr. Elena Poenaru de acordare a titlului *Doctor Honoris Causa* domnului doctor Andrei Manolescu (Anexa 1).

**Art. 3.** Se aprobă *Metodologia privind organizarea concursului de ocupare a funcției de Decan în Facultățile Universității de Medicină și Farmacie “Carol Davila” București* (Anexa 2).

[**Art. 4.** Se aprobă *Regulamentul propriu privind concursul de admitere la Universitatea de Medicină și Farmacie “Carol Davila” din Bucureşti pentru anul universitar 2024–2025* (Anexa 3).](https://umfcd.ro/educatie/admitere-licenta/regulament-propriu-privind-concursul-de-admitere-la-universitatea-de-medicina-si-farmacie-carol-davila-din-bucuresti-pentru-anul-universitar-2024-2025/)

[**Art. 5.** Se aprobă tematicile și bibliografiile concursului de admitere UMFCD – sesiunea iulie 2024 (Anexele 4-7).](https://umfcd.ro/educatie/admitere-licenta/)

**Art. 6.** Se aprobă *Comisiile de concurs ERASMUS 2024* (Anexa 8).

[**Art. 7.** Se aprobă *Metodologia de desfășurare a concursului ERASMUS 2024 pentru facultățile de Medicină, Stomatologie, Farmacie* (Anexele 9-11).](https://umfcd.ro/relatii-internationale/erasmus/mobilitati-outgoing/concurs-erasmus-2024-mobilitati-de-studiu/)

**Art. 8.** Se aprobă solicitarea Doamnei Prof. Univ. Dr. Cerasela Gîrd de stabilire a taxei de 4000 RON/cursant pentru cursul în vederea obținerii Atestatului de Studii Complementare *Apiterapie – Fitoterapie – Aromaterapie* (Anexa 12).

**Art. 9.** Se aprobă solicitarea coordonatorilor Prof. Univ. Dr. Mihai Berteanu si Conf. Univ. Dr. Delia Cinteza de stabilire a taxei de 5200 RON/cursant pentru cursul în vederea obținerii Atestatului de Studii Complementare *Ecografia Musculoscheletala in Reabilitarea Medicală.*

[**Art. 10.** Se aprobă *Metodologia de finanțare a publicațiilor științifice prin programul “Publish not perish”* (Anexa 13).](https://umfcd.ro/cercetare-si-dezvoltare/programe-de-sprijinire-a-cercetarii/programul-publish-not-perish/)

**Art. 11.** Se aprobă *Regulamentul de desfășurare a competiției interne 2024 -* *Granturile de cercetare “Carol Davila”* (Anexa 14).

[**Art. 12.** Se aprobă *Regulamentul privind organizarea admiterii la studiile universitare de doctorat pentru anul universitar 2024-2025* (Anexa 15).](https://umfcd.ro/educatie/doctorat/admitere-doctorat-2024-2025/)

[**Art. 13.** Se aprobă *Metodologia privind evaluarea performanțelor profesionale individuale anuale ale personalului didactic auxiliar și administrativ* (Anexa 16).](https://umfcd.ro/despre-umfcd/resurse-umane/informatii-utile/)

**Art. 14.** Se aprobă solicitarea de acordare a statutului de „clinic” *Laboratorului de radiologie și imagistică medicală* din cadrul Spitalului Clinic de Urgență pentru Copii „Grigore Alexandrescu” (Anexa 17).

**Art. 15.** Se aprobă solicitarea de atribuire a statutului de „clinic” *Laboratorului de Cardiologie Intervențională* din cadrul Spitalului Clinic de Urgență „Bagdasar – Arseni” (Anexa 18).

**Art. 16.** Se aprobă solicitarea de îndreptare a unei erori în organigrama Universității, prin modificarea *Serviciului de inovație și e-health* în *Centrul de inovație și e-health* având în subordine *Serviciul de inovație și e-health* (Anexa 19).

**Art. 17.** Se aprobă propunerea de modificare a structurii organizatorice a *Direcției Social* din cadrul Universității de Medicină și Farmacie „Carol Davila” din București (Anexa 20).

**Art. 18.** Se aprobă propunerea de numire ca Șef de disciplină - *Expertiza Medicală și Recuperarea Capacității de Muncă* a Doamnei Șef lucrări Dr. Oancea Corina, ca urmare a votului paritar din cadrul procesului electoral, în baza propunerii Consiliului de Administrație (Anexa 21).

**Art. 19.** Se aprobă solicitarea de efectuare a activității didactice în regim ”plata cu ora”, în afara normei de bază, pentru semestrul II al anului universitar 2023-2024, la *Universitatea Națională de Știință și Tehnologie Politehnica București*, pentru Prof. Univ. Dr. Robert Ancuceanu (Disciplina Botanică Farmaceutică și Biologie Celulară, Facultatea de Farmacie) (Anexa 22).

**Art. 20.** Se aprobă solicitarea de efectuare a activității didactice în regim ”plata cu ora”, în afara normei de bază, pentru semestrul II al anului universitar 2023-2024, la *Universitatea Națională de Știință și Tehnologie Politehnica București*, pentru Prof. Univ. Dr. Horațiu Moldovan (Disciplina Chirurgie Cardiovasculara – Spitalul Clinic de Urgență București, Facultatea de Medicină) (Anexa 23).

Președinte Senat,

**PROF. UNIV. DR. DRAGOȘ VINEREANU**

 **Avizat Serviciul Juridic și Contencios,**

 Consilier Juridic Raluca-Andreea Stănescu